北郊站

北郊站是中国铁路上海局集团直属个货运特等站，勒垃上海市区北面个彭浦工业区，是上海市北部地区主要货运站。

 概况 
北郊站是全中国铁路顶大个零担货运站之一，2001年个辰光年到发量约莫620万吨。北郊站办理整车、集装箱，专用线整车发到业务，主要办理發到个集装箱、文教类、化工类、钢材类、工机类咾啥个货物。北郊站货场占地32万平方米，有8座仓库，2隻集装箱场地；有1台40吨门吊、2台36吨门吊。车站货场有去中国人民银行上海总部个专用线。

历史
北郊站是1959年1月18号个辰光帮南何铁路一道造好个，1月27号交付使用，老底子叫彭浦站。车站有10股道、长7.77公里，主要办理专用线业务。

1973年，上海铁路局规划造上海新客站，想咾拿原先上海东站个货运功能转到彭浦站，再扩建。1978年10月1号，扩建仔个车站正式对外营业，改名北郊站。

北郊站原本是上海铁路局个直属车站，2005年5月16号同原杨浦直属站合并，管理南何铁路、北杨铁路丄个北郊、桃浦、张庙、杨行、江湾、何家湾、殷行、杨浦站。2010年，北郊直属站车站整建制畀南翔直属站吃脱。

车站周边
彭浦新村站、汶水路站

 参考 

Category:静安区铁路车站
Category:上海铁路史
Category:南翔直属站